Source: http://docplayer.fi/2017945-Oikeuspoliittisen-tutkimuslaitoksen-tutkimustiedonantoja-116.html
Timestamp: 2016-10-26 16:11:02+00:00
Document Index: 1829861

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 116
Download "OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 116"
1 OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 116 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Reino Sirén EHDOTON VANKEUS, YHDYSKUNTAPALVELU JA RIKOSUUSIMINEN Ehdoton vankeus ja yhdyskuntapalvelu törkeän rattijuopumuksen seuraamuksina Helsinki 20122 ISBN ISSN HAKAPAINO OY, HELSINKI 20123 ESIPUHE Uusintarikollisuuden vähentäminen on keskeinen kriminaalipoliittinen tavoite (oikeusministeriö 2012). Samat rikoksentekijät vastaavat vuodesta toiseen huomattavalta osalta poliisin tietoon tulleesta rikollisuudesta ja kuormittavat merkittävästi seuraamusjärjestelmää. Uusimisriskiä voidaan pienentää keinoin, joilla rikoksiin syyllistyneet saadaan pitäytymään tekemästä uusia rikoksia ja toisaalta kehittämällä seuraamusjärjestelmää suuntaan, joka tukee rikoksettomaan elämään rangaistuksen suorittamisen jälkeen. Toimivien keinojen löytäminen edellyttää kuitenkin tutkimustietoa uusintarikollisuuden piirteistä ja rikosten uusimiseen myötävaikuttavista tai sitä ehkäisevistä tekijöistä. Suomessa tällaista tutkimusta on tehty melko vähän. Tiedon lisäämiseksi Oikeuspoliittisessa tutkimuslaitoksessa käynnistettiin uusintarikollisuutta koskeva tutkimushanke. Tarkoitusta varten tilattiin Tilastokeskuksesta otokset vuosina 1996 ja 2000 alioikeudessa rikosoikeudelliseen seuraamukseen tuomituista henkilöistä. Tilastokeskuksen uusintarikollisuusrekisteristä koottiin tieto näiden henkilöiden mahdollisesta rikosuusimisesta tuomiota seuranneiden 3 6 vuoden ajalta sekä tiedot heidän aikaisemmista rikostuomioistaan. Näin muodostettuun tiedostoon on vielä yhdistetty rekisteripohjaisen väestölaskennan tietoja tuomittujen sosioekonomisesta taustasta. Hankeen alkuperäisen tutkimussuunnitelman laati Jukka Savolainen. Päätavoite oli arvioida erilaisten rikosoikeudellisten seuraamusten vaikutusta rikosten uusimiseen. Koottu aineisto tarjoaa kuitenkin mahdollisuuden tarkastella rikosuusimista ilmiönä laajemminkin. Jukka Savolaisen siirryttyä pois laitoksen palveluksesta kriminologian professoriksi Nebraskan yliopistoon, hankkeen vetovastuu siirtyi allekirjoittaneelle. Tässä hankkeeseen liittyvässä raportissa vertaillaan erityisesti törkeästä rattijuopumuksesta ehdottomaan vankeuteen ja yhdyskuntapalvelurangaistukseen tuomittujen rikosuusimista. Tämä rikoksentekijäryhmä on tärkeä, sillä se on lähes kolmannes kaikista Suomessa näihin rangaistuksiin vuosittain tuomituista. Kiitän Jukka Savolaista monivuotisesta yhteistyöstä sekä ylijohtaja Tapio Lappi-Seppälää, tutkimusjohtaja Janne Kivivuorta ja tutkija Mikko Aaltosta käsikirjoitusta koskevista kommenteista. Julkaisun taitosta ja saattamisesta painokuntoon on vastannut osastosihteeri Eira Mykkänen. Helsingissä 4. päivänä joulukuuta 2012 Reino Sirén erikoistutkija4 SISÄLLYS 1 JOHDANTOA TUTKIMUKSIA VANKEUDEN JA SEN VAIHTOEHTOJEN VAIKUTUKSISTA RIKOSUUSIMISEEN UUSINTARIKOLLISUUSTIEDOSTO UUSIMISEN MÄÄRITTELY AINEISTON TARKASTELUA: TÖRKEÄSTÄ RATTIJUOPUMUKSESTA TUOMITUT AINEISTON RAJAAMINEN...13 Ei aikaisempaa vankeutta...13 Vankeustuomion pituus...14 Ei uusia tuomiota seuranta-aikana VANKEUTEEN JA YHDYSKUNTAPALVELUUN TUOMITTUJEN TAUSTA SEURAAMUSTEN VAIKUTUSTEN ARVIOIMINEN ANALYYSIMENETELMÄT TULOKSIA...27 Vankeuden propensiteetin estimointi...27 Propensiteettipistemäärään perustuva verranta...33 Kovariaatteihin perustuva verranta...36 Tulosten yhteenvetoa YHTEENVETOA JA KESKUSTELUA...39 Rangaistuslajin valinta...40 Rikosuusimisen yleisyys...41 Uusimiserojen selittäminen...42 KIRJALLISUUSVIITTEET...455 1 JOHDANTOA Vankeusrangaistuksen vaihtoehdoiksi on monissa maissa kehitetty erilaisia avoseuraamuksia, koska vankeus ei ole osoittautunut kovin tehokkaaksi keinoksi ehkäistä uusiin rikoksiin syyllistymistä (Nagin, Cullen & Jonson 2009). Vuodesta 1997 lähtien on Suomessa ollut mahdollista muuntaa enintään kahdeksan kuukauden pituinen ehdoton vankeus yhdyskuntapalveluksi 1. Rikoslain 6 luvun mukaan, rikoksentekijä, joka tuomitaan määräaikaiseen, enintään kahdeksan kuukauden ehdottomaan vankeusrangaistukseen, voidaan tuomita sen sijasta yhdyskuntapalveluun, jollei ehdottomien vankeusrangaistusten, aikaisempien yhdyskuntapalvelurangaistusten tai muiden painavien syiden katsota olevan sen esteenä (RL 6:11). Säännöstä koskevassa hallituksen esityksessä mainitaan, että yhdyskuntapalvelu on katsottava ensisijaiseksi seuraamukseksi (pääsäännöksi) silloin kuin sen muodolliset edellytykset täyttyvät (HE 144/1996 vp) 2. Avoseuraamusten käytöllä voidaan ainakin lyhyellä tähtäimellä alentaa vankilukua ja pienentää vankeinhoidon menoja. Tärkeä kysymys on se, voidaanko avoseuraamuksilla myös saavuttaa sama yleis- ja erityisestävä teho kuin laitosrangaistuksella. Avoseuraamusten ja vankeusrangaistuksen yleisestävää merkitystä ei juuri ole tutkittu (Lappi-Seppälä 2005) 3. Vankiluvun alenemiseen ei Suomessa kuitenkaan ole liittynyt näkyvää kasvua tilastoidussa rikollisuudessa 4. Rangaistusten täytäntöönpanon erityisestävänä tavoitteena on vähentää rangaistusta suorittavien riskiä syyllistyä uusiin rikoksiin rangaistusaikana ja sen jälkeen. Samalla on tavoitteena vähentää rangaistusten täytäntöönpanosta aiheutuvia kustannuksia (oikeusministeriö 2002,14; 2012,40). Yhdyskuntapalvelu on tässä suhteessa vankeutta kustannustehokkaampi rangaistus, jos siihen tuomittujen uusintarikollisuus ei ole yleisempää kuin vankeuteen tuomittujen tai jos kustannuksiltaan kalliimpi ehdoton vankeus 1 Yhdyskuntapalvelu otettiin kokeilukäyttöön vuonna 1991 eräissä osissa maata. Pysyvä seuraamuslaji siitä tuli vuoden 1997 alussa. 2 Yhdyskuntapalveluun tuomitsemisen edellytyksenä on myös, että rikoksentekijä suostuu siihen ja että hänen voidaan olettaa suoriutuvan yhdyskuntapalvelusta. 3 Voidaan ajatella, että jos avoseuraamuksilla ei ole yhtä suuri lain noudattamiseen ohjaava normivaikutus tai pelotevaikutus kuin vankeusrangaistuksella, avoseuraamusten käytön yleistyminen vaikka se vähentäisi rikosuusimista lisäisi ensikertaisten rikoksentekijöiden määrää. 4 Toisin kuin Suomessa, esimerkiksi Tanskassa, Ruotsissa ja Norjassa vankiluku on pysynyt melko vakaana viimeiset neljäkymmentä vuotta. Tilastoidun rikollisuuden kehityssuunta on kuitenkin ollut näissä maissa pitkälti sama kuin Suomessa (Falck ym Nordic criminal statistics).6 2 ei ehkäise tuomittuja syyllistymästä uusiin rikoksiin paremmin kuin yhdyskuntapalvelu. Yhdyskuntapalveluun liittyvää rikosuusimista on Suomessa aikaisemmin tutkinut Muiluvuori (1999, 2001). Hänen tarkastelunsa koski luvun alun tilannetta, jolloin yhdyskuntapalvelu oli vielä kokeiluasteella ja käytössä vain eräissä osissa maata. Lain vahvistamisen jälkeen yhdyskuntapalvelu on 2000-luvulla vakiintunut lyhyiden ehdottomien vankeusrangaistusten vaihtoehdoksi. Nykyisin runsas kolmannes muuntokelpoisista vankeusrangaistuksista muunnetaan yhdyskuntapalveluksi. On siis perusteltua tutkia näihin seuraamuksiin liittyvää uusintarikollisuutta. Käsillä olevassa raportissa tarkastellaan ehdottoman vankeuden ja yhdyskuntapalvelurangaistuksen jälkeistä rikosuusimista erityisesti törkeästä rattijuopumuksesta tuomittujen joukossa. Törkeästä rattijuopumuksesta tuomitut muodostavat merkittävän osan eli lähes kolmanneksen kaikista näihin rangaistuksiin tuomituista Suomessa. Kaikista yhdyskuntapalvelutuomioista yli puolet määrätään tästä rikoksesta (2009: 54 %). Törkeän rattijuopumuksen yhteydessä yhdyskuntapalvelun käyttö on myös yleisintä. Noin joka toinen törkeästä rattijuopumuksesta langetettu enintään 8 kuukauden ehdoton vankeus muunnetaan yhdyskuntapalveluksi (2008: käyttöaste 53 %). Törkeän rattijuopumuksen rangaistusasteikko ulottuu 60 päiväsakon sakkorangaistuksesta kahden vuoden vankeuteen (RL 23:4). Rangaistusmaksimista johtuen voidaan siis aina tehdä valinta ehdollisen vankeuden, yhdyskuntapalvelun ja ehdottoman vankeuden välillä. Pääseuraamuksena törkeästä rattijuopumuksesta on ehdollinen vankeus (2009: 69 %). Yhdyskuntapalvelua tuomitaan noin kuudesosassa tapauksista (2009: 15 %) ja ehdotonta vankeutta hieman harvemmin (2009: 13 %). Kaikista tuomituista siis runsaan neljänneksen kohdalla rikoksen vakavuus, rikoksesta ilmenevä tekijän syyllisyys tai tekijän aikaisempi rikollisuus ovat olleet seikkoja, jotka ovat edellyttäneet sakkoa tai ehdollista vankeutta ankarampaan rangaistukseen tuomitsemista (RL 6:9) 5. Käsillä oleva tarkastelu koskee siis tällaisia, tavanomaista ankarampaan rangaistukseen tuomittuja rikoksentekijöitä. Tutkimuskysymys on, eroaako törkeästä rattijuopumuksesta ehdottomaan vankeusrangaistukseen tuomittujen uusimisaste yhdyskuntapalveluun tuomittujen uusimisasteesta tai ehkäiseekö ehdoton vankeus tehokkaammin uusiin rikoksiin syyllistymistä kuin vaihtoehtoinen yhdyskuntapalvelurangaistus? 5 Lain mukaan alle 18-vuotiaana tehdystä rikoksesta ei kuitenkaan saa tuomita ehdottomaan vankeusrangaistukseen, elleivät painavat syyt sitä vaadi (RL 6:9). Törkeissä rattijuopumuksissa valinta ehdottoman vankeuden ja yhdyskuntapalvelun välillä koskee siis lähes poikkeuksetta 18 vuotta täyttäneitä rikoksentekijöitä.7 2 TUTKIMUKSIA VANKEUDEN JA SEN VAIHTO- EHTOJEN VAIKUTUKSISTA RIKOSUUSIMISEEN Vankeusrangaistukseen ja avoseuraamuksiin liittyvää uusimisriskiä on tutkittu paljon. Tuoreessa kirjallisuuskatsauksessa, jossa käytiin läpi maailmanlaajuisesti noin aihetta käsittelevää tutkimusta, kirjoittajat löysivät kuitenkin vain viisi tutkimusta, joissa rangaistus oli valittu tai toteutunut kokeellista tutkimusta vastaavalla tavalla satunnaisesti (random assignment) ja 11 tutkimusta, joissa oli käytetty jotakin koe- ja kontrolliryhmien verrantamenetelmää (matching studies) (Nagin ym. 2009) 6. Vain osa näistä on tutkimuksia, joissa arvioidaan erityisesti ehdottoman vankeuden ja yhdyskuntapalvelun vaikutusta rikosuusimiseen. Tällaisia metodisesti tyydyttävällä tavalla tehtyjä tutkimuksia on siis julkaistu yllättävän vähän (Wermink ym. 2010) 7. Naginin, Cullenin ja Jonsonin mukaan, mainitut viisi kokeellista tutkimusta viittaavat siihen, että vankeudella on pikemmin rikoksiin syyllistymistä lisäävä (kriminogeeninen) kuin vähentävä vaikutus. Näyttö perustuu kuitenkin vain muutamaan tutkimukseen, eivätkä kaikki tutkimuksissa estimoidut vaikutuksen suuruutta kuvaavat erot ole tilastollisesti merkitseviä (Nagin ym. 2009). Verrantamenetelmiin perustuvissa tutkimuksissa (11) on saatu samansuuntainen, mutta evidenssiltään hieman vahvemmin vankeuden kriminogeeniseen vaikutukseen viittaava tulos (Nagin ym. 2009). Käsillä oleva raportti liittyy viimeksi mainittuun tutkimuslinjaan ja perustuu verrantamenetelmien käyttöön. Seuraavassa esitellään vielä lyhyesti tuloksia tuoreista tutkimuksista Suomessa ja muualla. Muiluvuoren tutkimuksessa selvitettiin kokeilualueilla yhdyskuntapalveluun (yk-palveluun) tuomittujen ja kokeilualueen ulkopuolella 1992 vankeuteen tuomittujen syyllistymistä uusiin rikoksiin (Muiluvuori 1999, 2001). Yk-palveluun tuomituille (n=342) muodostettiin samankokoinen vertailuryhmä vankeuteen tuomituista siten, että vankeuteen tuomittujen sukupuoli-, ikä-, päärikos-, vankilakertaisuus- ja rangaistuksen pituusjakaumat olivat samanlaiset kuin yk-palveluun tuomituilla. Näiden 6 Joukkoon kuuluu mm. Savolaisen ym. tutkimus (Savolainen ym. 2002) ja Muiluvuoren tutkimus (2001). 7 Wermink ym. (2010) mainitsevat artikkelissaan vain kaksi kokeellista tutkimusta (näissäkin oli käytetty samaa aineistoa) sekä neljä (adekvaatisti toteutettua) kvasikokeellista tutkimusta, joista yksi on Muiluvuoren tutkimus (2001). Tutkimusten on arvioitu olevan metodisesti tasoa neljä ns. MSMS asteikolla 1 5 (Maryland Scientific Methods Scale, Sherman ym. 1997). Yhdyskuntapalvelua käsittelevien tutkimuksista on syytä mainita myös Clausenin kvasikokeellinen tutkimus Tanskasta (Clausen 2007), joka tosin ei ollut verrantatutkimus, sekä Anderssonin ja Alexanderssonin tutkimus Ruotsista (1994).8 4 tietojen lisäksi koottiin taustaksi tietoja tuomittujen aikaisemmista ehdollisista ja ehdottomista vankeustuomioista, päihteiden käytöstä, toimeentulosta sekä perhe- ja asuinolosuhteista. Rikosuusimista tarkasteltiin viiden vuoden seuranta-aikana. Uusimiseksi määriteltiin rikos, josta oli seurannut ehdollinen tai ehdoton vankeustuomio tai yk-palvelutuomio. Tuomittujen rikostaustan kuvaajana oli aikaisempien vankeusrangaistusten määrä. Niistä yhdyskuntapalveluun tuomituista, joilla ei ollut aikaisempia ehdottomia vankeustuomioita, syyllistyi tuomion antamisesta laskettuna seurantaaikana uusiin rikoksiin 56 prosenttia ja vastaavasti vankeuteen tuomituista 65 prosenttia (Muiluvuori 1999, 32) 8. Uusimisasteiden ero on siis 9 prosenttiyksikköä. Erot ovat samansuuntaisia ja samaa suuruusluokkaa eli noin 5 15 % yksikköä myös muissa vertailuissa. Syytä on myös mainita liikennejuopumuksesta tuomittuja koskevan vertailun tulos (Muiluvuori 1999, 30). Niistä yhdyskuntapalveluun tuomituista, joilla ei katsottu olevan alkoholiongelmaa, uusi 50 %, mutta vastaavista vankeuteen tuomituista 66 %. Alkoholiongelmaisten keskuudessa uusimisasteiden ero oli pieni ja toisinpäin (63 % ja 60 %). Näissä luvuissa ei ole huomioitu tuomittujen ikärakennetta eikä vankilakertaisuutta (Muiluvuori 1999, 2001). Alankomaissa Wermink ym. (2010) ovat myös verranneet yhdyskuntapalveluun ja lyhyeen vankeusrangaistukseen liittyvää rikosuusimista. Tutkimus perustuu yli vuonna 1997 vankeuteen tai yk-palveluun tuomitun aineistoon. Tuomituista on koottu perustiedot, eli sukupuoli, ikä ja kansallisuus. Rikokseen ja rikostaustaan liittyviä tietoja ovat rikostyyppi, tuomioon sisältyvien rikosten määrä ja rikoksen vakavuusaste. Analyysiin on otettu vain henkilöt joita ei ole aikaisemmin tuomittu yhdyskuntapalveluun tai vankeuteen. Verrantamenetelminä on käytetty ns. kovariaattiverrannan (matching by variable) ja propensiteetipistemäärä-verrannan (propensity score matching) yhdistelmää. Näistä tulee tarkemmin puhe tuonnempana. Menetelmillä etsittiin kullekin yk-palveluun tuomitulle verrokiksi heitä lähinnä muistuttava henkilö vankeuteen tuomittujen joukosta. Verrannan tulos oli, että sekä rikostyypeittäin (omaisuusrikokset, väkivaltarikokset, muut) että eri pituisina seuranta-aikoina, vankeusrangaistukseen tuomitut syyllistyvät uuteen rikokseen merkitsevästi useammin kuin heidän ykpalveluun tuomitut parinsa (vaikutuksen tai rikosuusimisen mittana on tuomioiden määrä, conviction rate). Tutkimuksen puutteena voidaan pitää 8 Tässä tapauksessa ero ei kuitenkaan ole tilastollisesti merkitsevä pienestä havaintomäärästä johtuen. Havaittu 9 prosenttiyksikön ero olisi tilastollisesti merkitsevä (p=0,05), jos se olisi laskettu vähintään kahdesta 230 henkilön otoksesta. Testin voima-analyysin mukaan, verrattavien ryhmien uusimisasteiden ollessa noin prosentin tasoa, uusimiseron toteaminen tilastollisesti merkitseväksi (p=0,05), kun se todellisuudessa on 10 % yksikköä, edellyttäisi molemmista ryhmistä noin 500 henkilön otosta.9 sitä, että verranta perustuu pelkästään rikostaustaan eli rikosrekisteritietoihin, eikä verrannassa ole käytetty muita, esimerkiksi tuomittujen elämäntilannetta kuvaavia muuttujia. Tutkimuksessa on kuitenkin tehty eihavaituista tekijöistä aiheutuvan piiloharhan arviointi (ns. Rosenbaum rajat). Arvion mukaan ei-havaitun muuttujan vaikutuksen pitäisi olla melko tuntuva, jotta johtopäätös vankeuden uusimista lisäävästä vaikutuksesta mitätöityisi (Wermink ym. 2010). Toinen, myös suureen Alankomaiseen aineistoon perustuva tutkimus (vuonna 1977 tuomitut) on kiintoisa tämän raportin kannalta siksi, että siinä, kuten tässä, arvioitiin ensimmäisen vankeusrangaistuksen vaikutusta tuomittujen myöhempään rikosuraan (Nieuwbeerta ym. 2009). Vankeuteen tuomittujen verrokkeja olivat muihin kuin vapausrangaistukseen tuomitut. Tämänkin tutkimuksen tulos viittaa vankeuden kriminogeeniseen vaikutukseen. Vankeuteen tuomittujen rikosaktiviteetti lisääntyi kolmen vuoden seuranta-aikana enemmän kuin heidän verrokkiensa. Weatherburn on tutkinut Australiassa pahoinpitelyistä ja murroista vankeuteen tuomittujen rikosuusimista käyttäen verrokkeina vastaavista rikoksista avoseuraamuksiin tuomittuja (Weatherburn 2010). Verrokit valittiin muun muassa aikaisempien vankeustuomioiden ja tuomioon liittyneiden rikosten määrän perusteella. Analyysissa ei saatu näyttöä, että vankeus estäisi näistä rikoksista tuomittuja syyllistymästä uusiin rikoksiin avoseuraamuksia paremmin. Käsillä oleva analyysi on tutkimuskysymyksen ja käytettyjen metodien osalta lähellä Alankomaisia tutkimuksia. Tässä tutkitaan ensimmäisen ehdottoman vankeusrangaistuksen vaikutusta rikosuusimiseen, kun vertailukohtana ovat vaihtoehtoiseen rangaistukseen eli yhdyskuntapalveluun tuomitut. Rikosseuraamuksia ja niihin liittyvää uusimista tarkastellaan kuitenkin vain yhdessä rikoslajissa, törkeään rattijuopumukseen tuomittujen joukossa. Tähän rajaukseen liittyy se etu, että tuomittujen joukon heterogeenisuus vähenee sellaisten ominaisuuksien suhteen, joita ei voida analyysissa ottaa huomioon, ts. joista ei ole tietoa. 510 3 UUSINTARIKOLLISUUSTIEDOSTO Tiedot törkeästä rattijuopumuksesta tuomituista ovat osa laajempaa aineistoa, joka on poimittu Tilastokeskuksen uusintarikollisuusrekisteristä. Aineiston, eli uusintarikollisuustiedoston (UR) perusjoukon muodostavat (eräin poikkeuksin) kaikki henkilöt, jotka on tuomittu alioikeudessa rikosoikeudelliseen seuraamukseen vuonna 1996 tai UR on tuotettu Tilastokeskuksessa Oikeuspoliittisen tutkimuslaitoksen toimeksiannosta ns. uusintarikollisuusprojektia varten. Projektin tarkoituksena on tarkastella rikosuusimista ilmiönä, sen yleisyyttä, uusimisriskiä selittäviä tekijöitä kuten rikostaustan merkitystä sekä arvioida erilaisten rikosoikeudellisten seuraamusten vaikutusta uusintarikollisuuteen. UR on muodostettu siten, että kaikista vuoden aikana (1996 tai 2000) rangaistukseen tuomituista on poimittu seuraamuslajin mukaan ositettu otos. Otos on tehty niin, että kaikista ehdottomaan vankeuteen, yhdyskuntapalveluun tai ehdolliseen vankeuteen tuomituista poimittiin (kustakin) 40 prosenttia, sakkoon tuomituista 10 prosenttia ja seuraamusluonteisesti tuomitsematta jätetyistä 60 prosenttia. Tietosuojasyistä yli 4 vuoden vankeuteen tuomitut täytyi jättää tutkimuksen ulkopuolelle. Lisäksi tutkimukseen on valittu vain Suomessa syntyneet Suomen kansalaiset, Ahvenanmaalaisia lukuun ottamatta. Näillä rajoituksilla on aika pieni merkitys kun tutkittaan rikosuusimista nimenomaan massarikoksissa. Jos henkilö on alioikeudessa tuomittu jostain rikoksesta useammin kuin kerran vuoden aikana, hänen tuomioistaan valittiin ajallisesti ensimmäinen ns. viitetuomioksi. Tämän tuomion päärikosta nimitetään viiterikokseksi. Jokaiseen tutkimusaineiston henkilöön liittyy siten viitetuomio, tuomion päärikos eli viiterikos sekä tuomiossa määrätty seuraamus eli viiterangaistus. Tutkimuksen käyttöön saadussa tiedostossa, viiterikokset on tietosuojasyistä Tilastokeskuksessa yhdistetty suuremmiksi ryhmiksi käyttäen Tilastokeskuksen kaksinumeroista rikosryhmitystä. Vuonna 1996 tuomittujen otokseen tuli henkilöä (1996 tuomiokohortti) ja vuonna tuomittujen otokseen henkilöä (2000 tuomiokohortti). Kaiken kaikkiaan UR käsittää siis varsinaisessa oikeuden käynnissä rangaistukseen tuomittua suomalaista. Eri henkilöiden määrä aineistossa on hieman pienempi, koska sama henkilö on voitu tuomita sekä 1996 että 2000 ja voinut siten tulla poimituksi kumpaankin otokseen. Viitetuomio ja sen päivämäärä ankkuroi rikosuusimisen ja seuraamusten vaikuttavuuden tutkimusasetelman. Vuonna 1996 tuomittujen syyllistymistä uusiin rikoksiin on seurattu viitetuomiosta vuoden 2001 loppuun ja11 8 vuonna 2000 tuomittuja vuoden 2002 loppuun. Vuoden 1996 tuomiokohorttiin kuuluvia on seurattu siis vähintään viisi mutta enintään kuusi vuotta, 2000 tuomiokohorttiin kuuluvia vähintään kaksi mutta enintään kolme vuotta. Kohorttien seuranta-ajan pituus vaihtelee, mutta tämä voidaan analyyseissa ottaa huomioon. Tuomituista ja tuomioista on UR-tutkimustiedostossa useita tietoja, joiden voidaan ajatella vaikuttavan seuraamuksen valintaan ja rikosuusimiseen. Muuttujajoukko on oleellisesti laajempi kuin se jota yleensä pidetään vähimmäisvaatimuksena seuraamusten uusimisvaikutustutkimuksessa (ks. Nagin ym. 2009) tai jota on käytetty eräissä muissa aihetta käsittelevissä tutkimuksissa (esim. Weatherburn & Bartels 2008, Nieuwbeerta ym. 2009, Bales ym. 2010, Weatherburn 2010, Wermink ym. 2010). Rikos- ja tuomiotietojen lisäksi tiedostoon on liitetty tuomituista henkilöistä eräitä keskeisiä demografisia ja sosioekonomisia tietoja. Ne perustuvat rekisteripohjaiseen väestölaskentaan vuosilta 1995 ja Ominaisuuksista osa on staattisia ja osa dynaamisia, ajan kuluessa mahdollisesti muuttuvia. Ikä ja sukupuoli ovat tyypillisesti muuttumattomia tai determinoituja ominaisuuksia. Dynaamisia ovat muun muassa tuomitun perhetyyppi, tulotaso ja työllistyminen. Vuoden 1996 tuomiokohortin henkilöistä tiedot ovat sekä vuodelta 1995 että Heidän kohdallaan on mahdollista tutkia esimerkiksi perhetilanteessa, tuloissa tai työllisyydessä viiden vuoden aikana tapahtunutta muutosta, alkaen viitetuomiota edeltäneestä kalenterivuodesta.12 4 UUSIMISEN MÄÄRITTELY Rikosuusimisen määrittely tai tapa, jolla uusiminen todetaan, on uusintarikollisuustutkimuksen ydinkysymyksiä. Eri maissa tehdyissä tutkimuksissa esiintyy vaihtelevaa käytäntöä ja tulokset riippuvat uusimisen määrittelystä. Tässä tutkimuksessa rikosuusimiseksi on katsottu seuranta-aikana tehty, tuomioon johtanut rikos. Edellytyksenä siis on, että rikos on tullut poliisin tietoon, siitä on nostettu syyte ja syytettä on käsitelty varsinaisessa oikeudenkäynnissä. Rikosuusimisena ei siis oteta huomioon lievimpiä, rangaistusmääräysmenettelyssä käsiteltyjä rikoksia tai rikkomuksia tai rikesakkoja. Tuomioistuimessa määrätyt sakot kyllä lasketaan rikosuusimiseksi. Siten rangaistusten vaikutusta rikosuusimiseen arvioidaan rajoittuen suhteellisen vakavaan rikollisuuteen. Osa seurattavista henkilöistä on saattanut syyllistyä seuranta-aikana rikoksiin, josta järjestelmässä ei ole tietoa. Tässä mielessä rekisterin uusimistiedot aliarvioivat rikosuusimisen yleisyyttä. Uusimiseksi katsotaan pääsääntöisesti minkä tahansa tyyppinen tuomioon johtanut rikos. Tällaista uusimisen laajaa määrittelyä voi perustella sillä, että rangaistuksella toivotaan olevan, ei vain kyseistä rikollisuutta, vaan myös yleinen rikosuusimista ehkäisevä vaikutus. Erityisesti rattijuopumuksiin syyllistyneiden kohdalla on perusteltua kuitenkin tarkastella myös rikosspesifiä uusimista, eli sitä kuinka moni tuomituista syyllistyy uudelleen liikennejuopumukseen. Tässä tutkimuksessa tarkastellaan kumpaakin uusimista. Rattijuopumuksen uusijaksi on määritelty henkilö, jonka ensimmäinen uusi rikos seuranta-aikana on ollut rattijuopumus tai törkeä rattijuopumus. Käytännössä uusijat on etsitty siten, että tuomioistuinrekisteristä on tarkistettu, onko seurannassa oleva henkilö tuomittu jostain vuosina (1996 kohortti) tai vuosina (2000 kohortti) tehdystä rikoksesta vuoden 2004 loppuun mennessä vai ei. Mahdolliset uudet rikostuomiot on siis tarkistettu vielä varsinaisen seuranta-ajan jälkeiseltä 2 3 vuodelta. Voidaan olettaa, että valtaosa seuranta-aikana tehdyistä rikoksista on siihen mennessä ehditty käsitellä myös oikeudessa. Kummankin tuomiokohortin rikosuusimista tarkastellaan samaan tapaan. Vuonna 2000 tuomittujen seuranta-aika on kuitenkin lyhyempi kuin vuoden 1996 tuomituilla. Seuranta-ajan pituus vaikuttaa uusimislukuihin. Seurannan pidentäminen lisää uusimisastetta. Toisaalta seuranta-ajan pidentyessä, uusimisen ennustamisen epävarmuus kasvaa, koska satunnaistekijät vaikuttavat yhä enemmän uusimisasteeseen. Ajan kuluessa tuomittujen elinolosuhteissa voi tapahtua uusimisriskiin vaikuttavia muutoksia, joista ei seurannan alkaessa ole tietoa.13 5 AINEISTON TARKASTELUA: TÖRKEÄSTÄ RATTIJUOPUMUKSESTA TUOMITUT UR tiedostossa on törkeästä rattijuopumuksesta tuomittua. Tämä on selvästi suurin tuomittujen ryhmä aineistossa. Taulukosta 1 käy ilmi, miten tuomitut jakautuivat rikostaustaltaan ja seuraamuslajin eli viitetuomion mukaan. Taulukossa esitetään todelliset otosfrekvenssit, mutta prosenttiosuudet on laskettu painotetusta aineistosta, jossa on huomioitu seuraamusten erilainen otantasuhde. Taulukko 1 Törkeästä rattijuopumuksesta 1996 ja 2000 tuomitut. Viitetuomio ja aikaisemmat tuomiot (varsinaisessa oikeudenkäynnissä) Viitetuomio Rikostausta Ehdoton vankeus YKP Ehdollinen vankeus Sakko Jätetty tuomitsematta Yhteensä Ei aikaisempia tuomioita ,6 % Vain sakkoja ,3 % Vain ehdollisia vankeuksia ,9 % Vain sakkoja ja ehdollisia vankeuksia YKP tai ehdottomia vankeuksia ,5 % ,1 % Muita ,5 % Yhteensä n % 614 8,6 % ,0 % ,7 % 151 8,5 % 15 0,1 % Taulukko näyttää, että törkeästä rattijuopumuksesta 1996 ja 2000 tuomituilla on varsin raskas rikostausta, kun sitä arvioidaan aikaisempien rikostuomioiden määrällä ja laadulla. Vain runsas neljännes tuomituista oli ensikertalaisia, eli heillä ei ollut yhtään aikaisempaa, varsinaisessa oikeudenkäynnissä annettua tuomiota takanaan. Noin joka viidennellä oli aikaisempi ehdoton vankeustuomio, joko muuntamaton tai yhdyskuntapalveluksi muutettu. Luvuista voidaan päätellä, että tuomittujen uusimisaste on varsin korkea. Taulukko osoittaa myös, että ehdollinen vankeus on törkeän rattijuopumuksen tyyppirangaistus. Kaksi kolmesta tuomitusta sai tämän ran-14 12 gaistuksen. Kuudesosa tuomittiin yhdyskuntapalveluun ja joka kahdestoista ehdottomaan vankeuteen. Rikostausta on selvästi yhteydessä viitetuomiossa annettuun rangaistukseen. Yhdyskuntapalveluun tai ehdottomaan vankeuteen aiemmin tuomituista kolmannes tuomittiin ehdottomaan vankeuteen ja kolmannes yhdyskuntapalveluun. Aikaisemmin vain ehdolliseen vankeuteen tuomituista ainoastaan pari prosenttia sai ehdottoman vankeusrangaistuksen ja neljännes ykp-rangaistuksen. Yhdyskuntapalvelua käytetään törkeän rattijuopumuksen rangaistuksena huomattavasti yleisemmin kuin muissa rikoksissa keskimäärin. URtiedoston mukaan rattijuopumuksista tuomituista ehdottomista vankeusrangaistuksista 65 prosenttia muunnettiin yhdyskuntapalveluksi, kun kaikista muuntokelpoisista vankeusrangaistuksista yhdyskuntapalvelurangaistusten osuus oli 1990-luvun lopulla alle puolet.15 6 AINEISTON RAJAAMINEN Tämän tutkimuksen pääaiheena on ehdottomaan vankeuteen tuomittujen rikosuusiminen. Heidän verrokkinaan ovat yhdyskuntapalveluun tuomitut. Tämän vuoksi muihin seuraamuksiin tuomitut jäävät tarkastelun ulkopuolelle. Koska vain viidennes törkeää rattijuopumukseen syyllistyneistä tuomittiin ehdottomaan vankeuteen tai yk-palveluun, seurattavien joukko supistuu tämän rajauksen jälkeen melko paljon. Analyysin kohdejoukkoa rajataan kuitenkin vielä lisää. Ei aikaisempaa vankeutta On esitetty, että rangaistuksen vaikutus riippuu yksilön rangaistushistoriasta ja etenkin vankeusrangaistuksen (erityisestävä) vaikutus rikosuusimiseen on tehokkaimmillaan ensimmäisen vankeusrangaistuksen kohdalla (Nieuwbeerta ym. 2009). Voidaan ajatella, että kun rikoksentekijä tuomitaan toistuvasti vankeuteen, vankilan pelotevaikutus vähitellen hiipuu ja uusimisriski kasvaa. Rikosuusimisen tarkastelu onkin tässä rajattu niihin tuomittuihin, joita ei ole aikaisemmin tuomittu ehdottomaan vankeuteen. Koska vankilakertaisuus on ilmeisesti vahvasti yhteydessä sekä rangaistuksen valintaan että uusimisriskiin, rajaus tasaistaa vertailuun mukaan otettavien tuomittujen joukkoa. Jos vankeuden vaikutus rikosuusimiseen riippuu henkilöiden aikaisemmista vankilakokemuksista, rajaus vähentää tuomittujen taustasta johtuvia eroja vankeusrangaistuksen vaikutuksissa (Nagin ym. 2009). Toiseksi, jos tuomitulla on takanaan useita vankeusrangaistuksia, on vaikea erottaa eri rangaistuskertojen vaikutusta uusimiseen. Tämä ongelma vältetään, kun ehdottomaan vankeuteen liittyvän uusimisriskin mittaus kohdistuu vain sen ensikertaa kokeviin. Raskaimman rikostaustan ja suurimman uusimisriskin omaavat rikoksentekijät eli ne, joiden uusimisriskiin rangaistuslajilla lienee vähiten vaikutusta, suljetaan vertailusta pois.16 14 Vankeustuomion pituus Tarkastelu on siis rajattu niihin törkeästä rattijuopumuksesta (päärikoksena) tuomittuihin, joiden kohdalla ehdoton vankeustuomio on lajissaan ensimmäinen. Tämä rajaus karsii huomattavasti aineistoa. Valtaosa vankeuteen tuomituista rattijuopoista oli aikaisemmin tuomittu ehdottomaan vankeuteen (78 %), joten ensikertaisina vankeina jäi analyysiin 114 henkilöä. Analyysista on lisäksi poistettu ne, joita ei olisi rangaistuksen pituuden vuoksi yli 8 kk voitukaan tuomita yhdyskuntapalveluun. Näin aineistoon jäi 108 törkeästä rattijuopumuksesta ehdottomaan vankeuteen tuomittua ja 720 yhdyskuntapalveluun tuomittua. Yleisesti myös vankeusrangaistuksen pituus tulisi ottaa huomioon uusimisen tarkastelussa. Vankilassaolo estää syyllistymästä uusiin rikoksiin ja siis muodollisesti lyhentää seuranta-aikaa. Toisaalta vankeudella voi olla erityisestävä vaikutus, joka on sitä suurempi mitä pitempi vankeus on. Erityisestävä vaikutus voi myös toteutua vankeuden aikaisten kuntouttavien toimenpiteiden ansiosta, jotka vähentävät uusimisriskiä. Jos vankeudella on päinvastoin voimakas kriminogeeninen vaikutus, pitkä vankeus lisää uusimisriskiä vapautumisen jälkeen 9. Tässä analyysissa on vankeuden pituuden rajana 8 kuukautta eli kysymys on melko lyhyistä vankeusajoista. Vankeuden pituus otetaan kuitenkin huomioon muuttujana rangaistuslajin valintaa selittävässä tilastollisessa mallissa ja ehdottomaan vankeuteen ja yk-palveluun tuomittujen verrannassa. Ei uusia tuomiota seuranta-aikana Näiden rajausten jälkeenkin seuraamusvaikutusten mittaamiseen liittyy vielä eräs ongelma. Seuranta-aika on määritelty alkavaksi vuoden (1996 tai 2000) ensimmäisestä rikostuomiosta. Osa seurattavista henkilöistä on kuitenkin voitu tuomita seuranta-aikana myös vanhoista rikoksista, eli rikoksista jotka on tehty ennen seurannan alkamisajankohtaa (viitetuomiota). Tällaiset uudet seuraamukset, joita voi olla useita, sekoittavat ilmeisellä tavalla viiteseuraamukseen liittyvän uusimisriskin arviointia. Jos henkilö on esimerkiksi tuomittu törkeästä rattijuopumuksesta yhdyskuntapalveluun, mutta myöhemmin hän saa ehdottoman vankeustuomion jostain muusta 9 Tuoreessa alankomaalaiseen aineistoon perustuvassa tutkimuksessa löytyi kuitenkin hyvin vähän näyttöä, että vankeusrangaistuksen pituuden ja uusimisasteen välillä olisi yhteys (Snodgrass ym. 2011).17 ennen seuranta-aikaa tehdystä rikoksesta, ei uusimisriskiä voi enää liittää yksiselitteisesti yhdyskuntapalvelurangaistukseen. Jos henkilöllä on yksi tai useampia uusia rikostuomioita seuranta-aikana, on mahdotonta erottaa eri seuraamusten vaikutuksia rikosuusimiseen. Tällöin ei voida enää sanoa, että tutkitaan viiteseuraamuksen (yk-palvelu tai ehdoton vankeus) yhteyttä rikosuusimiseen. Seuranta-ajan tulisi olla puhdas uusista seuraamuksista, jolloin rikosuusiminen voidaan yksiselitteisesti liittää viimeisimpään rikostuomioon ja siinä määrättyyn rangaistukseen. Aineiston tarkastelu osoitti, että varsin monella tuomituista oli myös tuomioita seuranta-aikana. Analyysin kannalta on huomioitava kaksi sekoittavaa tilannetta: 1) henkilö on uusija, eli on syyllistynyt rikokseen seuranta-aikana, mutta on ennen tätä rikosta tuomittu uuteen rangaistukseen ja 2) henkilö ei ole uusija, mutta on seuranta-aikana tuomittu uuteen rangaistukseen (ks. uusimisen määrittely edellä). Kun tällaiset uuden tuomion saaneet poistettiin jo aiemmin rajatusta aineistosta, jäi tarkasteluun lopulta 95 ehdottomaan vankeuteen ja 667 yhdyskuntapalveluun tuomittua henkilöä (yhteensä n=762). Analyysi kohdistuu näihin tuomittuihin. Kaikki edellä esitetyt ehdot täyttäviä tuomittuja on kummassakin kohortissa lähes sama määrä. Vuonna 1996 tuomittuja oli 384 ja vuonna 2000 tuomittuja 378. Aikaisemmin todettiin, että vuonna 1996 ja 2000 tuomittujen seuranta-aika on eripituinen. Seuranta-ajan pituus vaikuttaa uusimisasteeseen, siihen kuinka moni uusii. Kohortit yhdistettäessä tulos voi vääristyä, jos kohortit eroavat myös eri seuraamusten käytön suhteen toisistaan, eli jos seuraamuksia ei ole samassa suhteessa. Vankeuteen ja yhdyskuntapalveluun tuomittujen osuus ei 1996 ja 2000 tutkimuskohorteissa poikkea paljon. Vuonna 1996 ehdottomaan vankeuteen tuomittujen osuus oli 11,7 prosenttia ja vuonna ,2 prosenttia (muut tuomittiin siis yhdyskuntapalveluun). Vankeuteen tuomittuja oli joka tapauksessa suhteellisesti hieman enemmän vuoden 2000 kuin vuoden 1996 kohortissa. Tästä seuraa, että aineistojen yhdistäminen pienentää hieman vankeuteen tuomittujen uusimisastetta verrattuna siihen, että 2000 kohortin seuranta-aika olisi sama kuin 1996 kohortin. Tämän suuntainen ero aineistoissa siis pienentää todennäköisyyttä hyväksyä hypoteesi, että ehdottomaan vankeuteen liittyy yhdyskuntapalvelua suurempi uusimisriski. 1518 7 VANKEUTEEN JA YHDYSKUNTAPALVELUUN TUOMITTUJEN TAUSTA Tutkittaessa eri rangaistusseuraamusten yhteyttä rikosuusimiseen, on huomioitava, että 1) henkilön aikaisempi rikollisuus tai hänen sosiaalinen taustansa ja elämäntilanteensa voi vaikuttaa seuraamuksen valintaan ja 2) samat tekijät voivat olla yhteydessä myös uusimisriskiin. Kuten edellä mainittiin, UR-tiedostoon liitettiin tietoja tuomittujen rikostaustasta. Lisäksi tiedostoon liitettiin väestölaskennan tietoja tuomittujen sosioekonomisesta tilanteestaan ennen tuomiota. Taulukossa 2 on kuvailevia tietoja tarkastelussa mukana olevista vankeuteen ja yhdyskuntapalveluun tuomituista henkilöistä. Taulukko 2 Törkeästä rattijuopumuksesta 1996 ja 2000 ehdottomaan vankeuteen tai yhdyskuntapalveluun tuomitut. Uusintarikollisuusseurannassa olleiden tausta Ehdoton vankeus Yhdyskuntapalvelu % n = 95 % n = 667 Rikostausta Aikaisemmat ehdolliset vankeusrangaistukset Ei yhtään 1,1 3,9 1 24,2 47, ,7 49,0 Aikaisemmat ykp-rangaistukset Ei yhtään 57,9 77,2 1 21,1 18, ,1 4,8 Aikaisemmat väkivaltarikostuomiot Ei yhtään 65,3 74,5 1 22,1 16, ,6 8,6 Sakkotuomioiden lkm Keskiarvo 2,6 Keskiarvo 1,8 S.D. 2,6 S.D. 1,9 Sosiodemografinen tausta Sukupuoli Miehiä 94,7 94,1 Naisia 5,3 5,8 Koulutustaso Peruskoulu tai vähemmän 63,8 47,6 Keskiasteen koulutus 35,1 46,8 Korkeakoulu, yliopisto 1,1 5,6 Tulotaso Ei tuloja 52,6 45,4 Alin 20 % tulonsaajista 22,1 16, % 17,9 18,9 Ylin 60 % 7,4 19,2 Työttömyys tuomiovuotta edeltäneen 5 vuoden aikana 0 kuukautta 16,8 21, kuukautta 56,8 61, kuukautta 26,3 16,519 18 Ehdoton vankeus Yhdyskuntapalvelu % n = 95 % n = 667 Sosioekonominen asema Yrittäjä 5,3 5,1 Ylempi toimihenkilö 1,1 2,4 Alempi toimihenkilö 2,1 5,4 Työntekijä 13,8 20,5 Opiskelija - 3,8 Eläkeläinen 10,6 10,0 Muu(työtön, varusmies) 61,7 47,4 Tuntematon 5,3 5,4 Asumismuoto Omistusasunto 29,5 45,3 Vuokra-asunto 52,6 46,7 Muu tai tuntematon 17,9 8,0 Perhetyyppi Perheetön 61,7 48,1 Avio- tai avopari ilman lapsia 9,6 13,3 Avio- tai avopari ja lapsia 10,6 25,3 Yksinhuoltaja 12,8 10,4 Tuntematon 5,3 2,9 Kuollut seuranta-aikana 10,5 4,8 Ikä tuomiohetkellä Keskiarvo 38,5 Keskiarvo 38,5 S.D. 10,7 S.D. 11,4 Mediaani 38 Mediaani 39 Viitetuomio Vankeusrangaistuksen pituus 14 p 2 kk 20,0 23,7 2 3 kk 33,7 31,0 3 4 kk 15,8 24,7 4 8 kk 30,5 20,6 Koventamisperuste: uusiminen 5,3 1,0 Tuomiopaikka Etelä-Suomen lääni 11,1 Länsi-Suomen lääni 16,9 Muu Suomi 9,5 Kohortti ,7 88, ,2 86,8 Tarkastellaan ensin tuomittujen rikostaustaa. Se on kaikilla varsin rankka, mikä selittyy vertailussa mukana olevien henkilöiden valintaperusteista: mukana ovat vain ehdottomaan vankeuteen tai yhdyskuntapalveluksi muunnettuun vankeusrangaistukseen tuomitut. Rangaistushistorialtaan vankeuteen tuomitut eroavat yhdyskuntapalvelutuomion saaneista odotettuun suuntaan: heillä on raskaampi rikostausta. Ehdottomaan vankeuteen tuomituilla oli puolitoistakertainen määrä sakkorangaistuksia yk-palveluun tuomittuihin verrattuna. Kolmella neljästä oli takanaan kaksi tai useampia20 ehdollisia vankeustuomioita, yk-palveluun tuomituista selvästi harvemmalla, eli puolella. Myös aikaisempien yk-palvelutuomioiden suhteen ryhmät eroavat. Vankeuteen tuomituista 42 prosenttia oli jo aikaisemmin tuomittu yhdyskuntapalveluun, kun vastaava osuus yk-palveluun tuomituilla oli 23 prosenttia. Seuraamuksen ja aikaisempien tuomioiden yhteys voidaan laskea myös toiseen suuntaan. Niistä, joilla ei ollut yhtään aikaisempaa ykpalvelutuomiota, 90 prosenttia tuomittiin yk-palveluun, kun taas niistä, joilla tällaisia tuomioita oli vähintään kaksi, enää 61 prosenttia. Luvut heijastavat sitä, että usean yk-palvelurangaistuksen jälkeen, tuomioistuimet ovat menettäneet uskoa siihen, että syytetty voisi suoriutua hänelle määrättävästä yhdyskuntapalvelusta. Avoseuraamus ei enää ole riittävän tuntuva tai sopiva rangaistus. Myös tuomitun väkivaltarikostausta näyttäisi vaikuttavan seuraamuslajin valintaan. Ehdottomaan vankeuteen tuomituista useampi kuin yk-palveluun tuomituista oli aikaisemmin tuomittu väkivaltarikoksesta. Ikä on tärkeä seuraamuslajia määräävä tekijä. Mitä vanhemmasta tuomitusta on kysymys, sitä todennäköisemmin hänellä on nuorta rikoksentekijää pitempi rikosura ja suurempi todennäköisyys tulla tuomituksi vankeuteen. Vankeuteen ja yhdyskuntapalveluun tuomittujen ikäjakauma on tässä aineistossa kuitenkin yllättävän samankaltainen. Kummankin ryhmän keski-ikä (tuomiohetkellä) on varsin korkea ja lähes sama. Suurin ero jakaumissa on siinä, että vankeuteen tuomittujen suurin ikäryhmä ovat vuotiaat, kun taas yhdyskuntapalveluun tuomitut ovat hieman vanhempia. Jakaumat eivät kuitenkaan poikkea tilastollisesti merkitsevästi toisistaan (Komogorov-Smirnov p=0,98, 13 luokkaa). Valtaenemmistö tuomituista on miehiä. Seuraamuksen valintaan ei sukupuoli näytä kuitenkaan vaikuttavan. Miehistä ehdottomaan vankeuteen tuomittiin 12,5 prosenttia, naisista 11,4 prosenttia. Sen sijaan koulutustaso on yhteydessä seuraamuslajiin. Parempi koulutustaso johtaa useammin yhdyskuntapalveluun. Yk-palveluun tuomituista yli puolella (52 %) oli peruskoulun jälkeistä koulutusta, mutta vankeuteen tuomituista vain runsaalla kolmanneksella (36 %). Kun yhteyttä tarkastellaan koulutuksen suuntaan, niin todetaan, että enintään peruskoulun suorittaneista 16 prosenttia sai vankeustuomion, keskiasteen koulutuksen saaneista 10 prosenttia ja korkeakoulutetuista 3 prosenttia. Yk-palveluun tuomitut ovat myös vankeuteen tuomittuja parempituloisia, joka tosin osaksi selittyy juuri korkeammasta koulutustasosta. Yk-palveluun tuomittujen parempiosaisuus heijastuu myös sosioekonomisessa asemassa. Perheellisyys, asuminen ja työllisyys kuvaavat lähemmin seurattavien henkilöiden elämäntilannetta. Tässäkin suhteessa ehdottomaan vankeuteen ja yhdyskuntapalveluun tuomitut poikkeavat toisistaan. Yk-palveluun tuo- 19 Näytä lisää
JOENSUUN YLIOPISTO Kauppa- ja oikeustieteiden tiedekunta UNIVERSITY OF JOENSUU Faculty of Law, Economics and Business Administration Anssi Keinänen Yhdyskuntapalvelu empiirisen kriminologisen tutkimuksen Lisätiedot RIKOSSEURAAMUSLAITOKSEN TILASTOJA 2012 RIKOSSEURAAMUSLAITOS. tilastoja 2012
RIKOSSEURAAMUSLAITOKSEN TILASTOJA 2012 RIKOSSEURAAMUSLAITOS tilastoja 2012 RIKOSSEURAAMUSLAITOKSEN TILASTOJA -SARJA ilmestyy vuosittain painettuna suomeksi sekä verkkojulkaisuna suomeksi, ruotsiksi ja Lisätiedot TYÖRYHMÄMIETINTÖ 2009:1. Seksuaalirikollisten hoito
TYÖRYHMÄMIETINTÖ 2009:1 Seksuaalirikollisten hoito TYÖRYHMÄMIETINTÖ 2009:1 Seksuaalirikollisten hoito ISSN 1458-6452 ISBN 978-952-466-774-6 (nid.) ISBN 978-952-466-775-3 (PDF) Oikeusministeriö Helsinki Lisätiedot R I K O S S E U R A A M U S L A I T O K S E N T I L A S T O J A 2 0 1 0
R I K O S S E U R A A M U S L A I T O K S E N T I L A S T O J A 2 0 1 0 P e t e r B l o m s t e r H e n r i k L i n d e r b o r g M a r j a - L i i s a M u i l u v u o r i I r j a S a l o S a s u T y n Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Heini Kainulainen Lisätiedot OIKEUSPOLIITTISEN TUTKIMUSLAITOKSEN TUTKIMUKSIA 249 VALVOTUN KOEVAPAUDEN TOIMEENPANO JA SOVELLETTAVUUS
OIKEUSPOLIITTISEN TUTKIMUSLAITOKSEN TUTKIMUKSIA 249 Leena Mäkipää VALVOTUN KOEVAPAUDEN TOIMEENPANO JA SOVELLETTAVUUS ENGLISH SUMMARY: ENFORCEMENT AND APPLICABILITY OF SUPERVISED PROBATIONARY FREEDOM IN Lisätiedot MAAHANMUUTTAJIEN POISMUUTTO SUOMESTA
MAAHANMUUTTAJIEN POISMUUTTO SUOMESTA Kansantaloustiede Maisterin tutkinnon tutkielma Anni-Mari Karvinen 2009 Kansantaloustieteen laitos HELSINGIN KAUPPAKORKEAKOULU HELSINKI SCHOOL OF ECONOMICS 1 HELSINGIN Lisätiedot 3.15.3. Perhepiiriin liittyvä neuvonpito...92 3.16. Youth Justice Conferencing (Australia)...95 3.17. Euroopan neuvoston suositus varhaisen
1 SISÄLLYSLUETTELO 1. NUORIA KOSKEVAN RANGAISTUSJÄRJESTELMÄN KEHITTYMINEN...4 2. AIKAISEMMAT UUDISTUSHANKKEET...8 3. KANSAINVÄLINEN VERTAILU...17 3.1. Ruotsi...17 3.1.1. Lapsia ja nuoria koskeva rikosprosessi- Lisätiedot ROVANIEMEN HOVIOIKEUSPIIRIN TUOMIOISTUINTEN LAATUHANK- KEEN TYÖRYHMÄRAPORTTEJA I - II
ROVANIEMEN HOVIOIKEUSPIIRIN TUOMIOISTUINTEN LAATUHANK- KEEN TYÖRYHMÄRAPORTTEJA I - II Rovaniemen hovioikeuspiirin laatuhanke Toimittaja: Käräjätuomari, laatukoordinaattori Pekka Louhelainen, Oulun käräjäoikeus Lisätiedot Nuoret luukulla Nuoret luukulla Kolme näkökulmaa syrjäytymiseen ja nuorten asemaan palvelujärjestelmässä Sanna Aaltonen, Päivi Berg & Salla Ikäheimo
Nuoret luukulla Tutkimuksen perusteella syrjässä oleminen, sairastavuus ja korkeat terveyspalvelujen käytöstä johtuvat kustannukset kytkeytyvät toisiinsa. Haastattelut valottavat kustannusten taustalla Lisätiedot Jukka Savolainen. NAISYRITTÄJÄT RIKOSTEN KOHTEENA Tutkimus Yrittäjänaisten Keskusliiton jäsenistön turvallisuudesta ENGLISH SUMMARY
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 60 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Jukka Savolainen Lisätiedot Pääkaupunkiseudun lamatyöttömien myöhemmät ansiotulot: iskikö lama kovemmin korkean työttömyyden alueilla?
artikkelit Pääkaupunkiseudun lamatyöttömien myöhemmät ansiotulot: iskikö lama kovemmin korkean työttömyyden alueilla? Timo M. Kauppinen & Matti Kortteinen & Mari Vaattovaara Asuinalueiden väliset erot Lisätiedot PERUSARVOT PUNTARISSA NUORISOBAROMETRI 2007
PERUSARVOT PUNTARISSA NUORISOBAROMETRI 2007 SAMI MYLLYNIEMI OPETUSMINISTERIÖ NUORISOTUTKIMUSVERKOSTO NUORISOASIAIN NEUVOTTELUKUNTA 1 ESIPUHE Nuorisoasiain neuvottelukunta, julkaisuja 37 Nuorisotutkimusverkosto/Nuorisotutkimusseura, Lisätiedot Syytetyt, tuomitut ja rangaistukset 2009
Oikeus 2010 Syytetyt, tuomitut ja rangaistukset 2009 Viime vuonna käräjillä rangaistukseen tuomituista 9 prosenttia oli ulkomaalaisia Käräjäoikeuksissa tuomittiin rangaistukseen viime vuonna 5 900 ulkomaiden Lisätiedot Muista aina liikenteessä, Selvä kaista ompi eessä Selvä kaista -toimintaohjelman vaikutusarvio
R I K O S S E U R A A M U S L A I T O S Rikosseuraamuslaitoksen monisteita 1/2012 Muista aina liikenteessä, Selvä kaista ompi eessä Selvä kaista -toimintaohjelman vaikutusarvio Mia Kilpeläinen 1.2.2012 Lisätiedot AVIOEROPROSESSIN PIIRTEET Tutkimus helsinkiläisistä avioeroista vuonna 2000 Marjukka Litmala
AVIOEROPROSESSIN PIIRTEET Tutkimus helsinkiläisistä avioeroista vuonna 2000 Marjukka Litmala Julkaisija: Oikeuspoliittinen tutkimuslaitos. Helsinki 2001. ISBN 951-704-269-8. Sarja: Oikeuspoliittisen tutkimuslaitoksen Lisätiedot Vastavuoroinen tunnustaminen ulkomaisten tuomioiden huomioon ottaminen rangaistuskäytännössä
Veera Kankaanrinta Vastavuoroinen tunnustaminen ulkomaisten tuomioiden huomioon ottaminen rangaistuskäytännössä 1. Kysymyksenasettelusta Vastavuoroisen tunnustamisen periaate on yksi eu-rikosoikeudellisen Lisätiedot OMAN ELÄMÄNSÄ YRITTÄJÄT? NUORISOBAROMETRI 2004
OMAN ELÄMÄNSÄ YRITTÄJÄT? NUORISOBAROMETRI 2004 TERHI-ANNA WILSKA (TOIM.) OPETUSMINISTERIÖ NUORISOTUTKIMUSVERKOSTO NUORISOASIAIN NEUVOTTELUKUNTA Nuorisoasiain neuvottelukunta, julkaisuja 28 Nuorisotutkimusverkosto/Nuorisotutkimusseura, Lisätiedot Esityksessä ehdotetaan muutettavaksi sakon
LUONNOS LÄHETETTY LAUSUNNOLLE 14.5.2014 Hallituksen esitys eduskunnalle sakon muuntorangaistusta koskevien säännösten muuttamiseksi ESITYKSEN PÄÄASIALLINEN SISÄLTÖ Esityksessä ehdotetaan muutettavaksi Lisätiedot VATT-TUTKIMUKSIA 105 VATT RESEARCH REPORTS. Seppo Montén Juha Tuomala MUUTTOLIIKE, TYÖSSÄKÄYNTI JA TYÖVOIMAVARAT UUDELLAMAALLA
VATT-TUTKIMUKSIA 15 VATT RESEARCH REPORTS Seppo Montén Juha Tuomala MUUTTOLIIKE, TYÖSSÄKÄYNTI JA TYÖVOIMAVARAT UUDELLAMAALLA Valtion taloudellinen tutkimuskeskus Government Institute for Economic Research Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 124
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 124 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Antti Rissanen Lisätiedot MAALLEMUUTTAJAT MILLAISIA HE OVAT?
Pellervon taloudellisen tutkimuslaitoksen työpapereita Pellervo Economic Research Institute Working Papers N:o 59 (joulukuu 2002) MAALLEMUUTTAJAT MILLAISIA HE OVAT? Satu Nivalainen Helsinki, joulukuu 2002 Lisätiedot Organisointikäytännöt, innovatiivisuus ja työhyvinvointi
KATSAUS 310/2014 Organisointikäytännöt, innovatiivisuus ja työhyvinvointi Työnantaja- ja työntekijähaastatteluja yhdistävään MEADOW-aineistoon perustuva tutkimus 2 Simo Aho, Jaana Minkkinen ja Ari Mäkiaho Lisätiedot 03/2011. Ikääntyvien työttömyys ja työttömyysputki. Eläketurvakeskus. katsaus viimeaikaiseen kehitykseen. Signe Jauhiainen ja Juha Rantala
03/2011 ELÄKETURVAKESKUKSEN RAPORTTEJA Ikääntyvien työttömyys ja työttömyysputki katsaus viimeaikaiseen kehitykseen Signe Jauhiainen ja Juha Rantala Eläketurvakeskus PENSIONSSKYDDSCENTRALEN 03/2011 ELÄKETURVAKESKUKSEN Lisätiedot Tutkimuksia. Asuminen, tulot ja varallisuus MARKKU LANKINEN. Edeltävä asunto. Nykyinen asunto. Asumistavoitteen saavuttaminen
HELSINGIN KAUPUNGIN TIETOKESKUS Tutkimuksia 2008 5 MARKKU LANKINEN Asuminen, tulot ja varallisuus Edeltävä asunto Nykyinen asunto Asumistavoitteen saavuttaminen Suunniteltu asunnonvaihto Tavoitteena oleva Lisätiedot Työuran pituus ja siihen vaikuttavat tekijät 45 64-vuotiaassa palkansaajaväestössä
Liisa-Maria Palomäki ja Eila Tuominen Työuran pituus ja siihen vaikuttavat tekijät 45 64-vuotiaassa palkansaajaväestössä Eläketurvakeskuksen keskustelualoitteita 2010:9 Liisa-Maria Palomäki ja Eila Tuominen Lisätiedot Perusopetuksen erityisoppilaiden toisen asteen opinnot
Valtiontalouden tarkastusvirasto Tuloksellisuustarkastus Työpaperi Perusopetuksen erityisoppilaiden toisen asteen opinnot Liittyy tarkastukseen: Erityisopetus perusopetuksessa Tekijät: Tanja Kirjavainen Lisätiedot ETLA ELINKEINOELÄMÄN TUTKIMUSLAITOS
ETLA ELINKEINOELÄMÄN TUTKIMUSLAITOS THE RESEARCH INSTITUTE OF THE FINNISH ECONOMY Lönnrotinkatu 4 B 12 Helsinki Finland Tel. 358-9-69 9 Telefax 358-9-61 753 World Wide Web: http://www.etla.fi/ Keskusteluaiheita Lisätiedot Reija Lilja ja Eija Savaja
SUKUPUOLTEN VÄLINEN PALKKAUKSELLINEN TASA-ARVO YKSITYISILLÄ PALVELUALOILLA Reija Lilja ja Eija Savaja Sukupuolten välinen palkkauksellinen tasa-arvo yksityisillä palvelualoilla Selvitys miesten ja naisten Lisätiedot 2016 © DocPlayer.fi Yksityisyyskäytäntö | Palveluehdot | Palaute